*Tämä artikkeli käsittelee elokuvaa. Samannimisestä televisiosarjasta on erillinen artikkeli.*

**Ravenswood** (engl. *Restraint*) on vuonna 2008 ilmestynyt David Denneenin ohjaama ja Dave Warnerin käsikirjoittama australialainen psykologinen jännityselokuva, jonka pääosissa ovat Travis Fimmel, Teresa Palmer ja Stephen Moyer. Elokuvan tuottajina olivat Anna Fawcett, Todd Fellman ja Mark Lazarus. Vanessa Redgrave tekee elokuvassa cameoroolin.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Murhattuaan kaksi ihmistä pikkurikollinen Ron (Travis Fimmel) pakenee Dale-nimisen tyttöystävänsä (Teresa Palmer) kanssa poliisia. He etsivät piilopaikkaa syrjäisestä kartanosta, joka vaikuttaa autiolta. Käy kuitenkin ilmi, että kartanossa asuu varakas taidekauppias Andrew (Stephen Moyer). Epätoivoissaan karkulaiset ottavat Andrew’n panttivangiksi. Aluksi Andrew vaikuttaa haavoittuvaiselta uhrilta, mutta pian alkaa näyttää siltä, että hänellä on synkkiä salaisuuksia.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Travis Fimmel  | … |  Ronald "Ron" Jason Beron
  |
|  Teresa Palmer  | … |  Dale
  |
|  Stephen Moyer  | … |  Andrew Shepard
  |
|  Philip Holder  | … |  kersantti Paul Wittens
  |
|  Margie McCrae  | … |  rouva Wynott
  |
|  Peter Davies  | … |  Terry Gilmore
  |
|  Alyssa McClelland  | … |  Gabrielle
  |
|  Nate Jones  | … |  Tim
  |
|  Joanne Hunt  | … |  konstaapeli Edwina Blainey
  |
|  Taylor Owyns  | … |  Angela
  |
|  Keith Robinson  | … |  herra Middleton
  |
|  Vanessa Redgrave  | … |  uutistoimittaja (cameorooli)
  |

Tuotanto
--------

*Ravenswoodia* alettiin suunnitella joulukuussa 2004. *Ravenswood* kuvattiin Australiassa, Uusi Etelä-Walesin Goulburnin ja Sydneyn kaupungeissa, vuoden 2005 loppupuolella. Elokuvan työniminä olivat tuotannon aikana *Ravenswood*, *Guests* ja *Power Surge*. Yli puolet elokuvan viiden miljoonan dollarin budjetista tuli Film Finance Corporationilta. Elokuvan toinen tuotantoyhtiö oli Filmgraphics Entertainment.

Julkaisu
--------

Alun perin Accent Entertainmentin oli tarkoitus julkaista elokuva toukokuussa 2006. Useiden koe-esitysten jälkeen elokuvan alkuperäinen kahden tunnin kesto leikattiin puoleentoista tuntiin. Myös elokuvan juonen loppua muutettiin tulkinnanvaraisemmaksi. Lionsgate julkaisi *Ravenswoodin* DVD:nä Yhdysvaltain markkinoille 19. elokuuta 2008. Elokuva julkaistiin suoraan DVD:lle useissa maissa, mutta kotimaassaan Australiassa elokuva sai ensi-iltansa elokuvateatterissa 2. huhtikuuta 2009. Elokuvaa esitettiin ainoastaan viikon verran yhdessä elokuvateatterissa Sydneyssä. Suomessa *Ravenswood* julkaistiin DVD:nä 12. helmikuuta 2009. Suomessa DVD-julkaisua levitti Pan Vision.

Lähteet
-------

1. 1 2 3  Restraint (2008) *elonet.fi*. Elonet.fi. Viitattu 9.6.2015. (suomeksi)
2. 1 2  Restraint (2007) *allmovie.com*. Allmovie.com. Viitattu 9.6.2015. (englanniksi)
3. 1 2  Title Details *colsearch.nfsa.afc.gov.au*. Colsearch.nfsa.afc.gov.au. Viitattu 9.6.2015. (englanniksi)[vanhentunut linkki]
4. 1 2 3 4 5 6 7 8  Restraint: why an Australian thriller suffered a single-screen, one-week release *if.com.au*. If.com.au. Viitattu 9.6.2015. (englanniksi)
5. 1 2  Ravenswood *discshop.fi*. Discshop.fi. Viitattu 9.6.2015. (suomeksi)

Aiheesta muualla
----------------

* *Ravenswood* Internet Movie Databasessa. (englanniksi)
* *Ravenswood* Elonetissä.
* *Ravenswood* AllMoviessa. (englanniksi)